นลท.เทขาย BGC รูด 11% ผิดหวังกำไรไตรมาส 3 ต่ำคาด โบรกฯเล็งทบทวนประมาณการใหม่
นลท.เทขาย BGC รูด 11% ผิดหวังกำไรไตรมาส 3 ต่ำคาด โบรกฯเล็งทบทวนประมาณการใหม่ ล่าสุดอยู่ที่ 13.20 บาท ลบ 1.60 บาท หรือ 10.81% มูลค่าซื้อขาย 183.59 ล้านบาท
นลท.เทขาย BGC รูด 11% ผิดหวังกำไรไตรมาส 3 ต่ำคาด โบรกฯเล็งทบทวนประมาณการใหม่ ล่าสุดอยู่ที่ 13.20 บาท ลบ 1.60 บาท หรือ 10.81% มูลค่าซื้อขาย 183.59 ล้านบาท
12 พ.ย. 2562

ผู้สื่อข่าวรายงานว่า ราคาหุ้น บริษัท บีจี คอนเทนเนอร์ กล๊าส จำกัด (มหาชน) หรือ BGC ล่าสุด ณ เวลา 15.38 น. อยู่ที่ 13.20 บาท ลบ 1.60 บาท หรือ 10.81% สูงสุดที่ 14 บาท ต่ำสุดที่ 12.60 บาท ด้วยมูลค่าซื้อขาย 183.59 ล้านบาท

โดย บล.ทิสโก้ ระบุในบทวิเคราะห์ แนะนำ “ถือ” BGC ราคาเป้าหมาย 14.20 บาท/หุ้น โดย BGC รายงานกำไรสุทธิไตรมาส 3/62 อยู่ที่ 80 ล้านบาท ซึ่งต่ำกว่าที่บล.ทิสโก้ คาดไว้ จากรายได้และอัตรากำไรขั้นต้นที่ต่ำกว่าคาด อย่างไรก็ตามบริษัทฯ เตรียมจ่ายปันผลระหว่างกาล 0.09 บาทต่อหุ้น XD วันที่ 22 พฤศจิกายน 2562
ทั้งนี้ด้วยผลประกอบการในงวด 9 เดือนแรกของปี 2562 คิดเป็นเพียง 60% ของประมาณการของบล.ทิสโก้ ดังนั้นจึงอยู่ระหว่างทบทวนประมาณการของบล.ทิสโก้ เพื่อสะท้อนแนวโน้มผลประกอบการที่ต่ำกว่าคาด
ขณะที่ก่อนหน้านี้ราคาหุ้น BGC ปรับตัวขึ้นมา 19% ในช่วง 3 เดือนที่ผ่านมา จากความคาดหวังต่อผลประกอบการที่ฟื้นตัวและดีลการเข้าซื้อกิจการโรงไฟฟ้า จากผลประกอบการที่ต่ำกว่าคาดน่าจะเป็นปัจจัยกดดันราคาหุ้น
อย่างไรก็ตามคาดจะเห็นกำไรที่ดีขึ้นในไตรมาส 4/62 จากเข้าสู่ช่วง High Season ในการผลิตตามคำสั่งซื้อสินค้าของลูกค้าจากการเข้าสู่ช่วงเทศกาลต่างๆ โดยเฉพาะอย่างยิ่งสินค้าในกลุ่มเบียร์ และ Soft Drink